钦定古今图书集成/明伦汇编/交谊典/第045卷 > 《埽花游》〈赠芸隐〉前人
## 钦定古今图书集成/明伦汇编/交谊典/第045卷 > 《埽花游》〈赠芸隐〉前人

草生梦碧。正燕子帘帏，影迟春午。倦茶荐乳。看风签
乱叶，老沙昏雨。古简蟫篇，种得云根疗蠹。最清楚。带
明月自锄，花外幽圃。　醒眼看醉舞。到应事无心，与
闲同趣。小山有语。恨逋仙占却，暗香吟赋。暖逼书床，
带草春摇翠露。未归去，正长安、软红如雾。